Document ID: /roh_data/filtered/Bilingualer_Corpus_interleaved-it-rm.jsonl.gz/1826

This is a text translated from Italian to Rumantsch Grischun.
Comunicato del Governo del 23 settembre 2010

Il Governo ha conferito il Premio grigionese per la cultura 2010 a Georg Jäger. Al contempo ha assegnato a 16 produttori culturali un premio di riconoscimento o d'incentivazione. Il Governo ha inoltre approvato la nuova convenzione sulla collaborazione per l'esercizio del portale internet ch.ch. Infine, il Governo ha formulato le sue prese di posizione in merito a diverse procedure di consultazione della Confederazione.

Il Premio grigionese per la cultura 2010 va a Georg Jäger

Il Governo ha conferito il Premio grigionese per la cultura 2010, nonché sette premi di riconoscimento e nove premi d'incentivazione. Il vincitore del Premio grigionese per la cultura 2010 è Georg Jäger. Il Governo riconosce le sue molteplici attività a favore dell'identità e della cultura dei Walser nei Grigioni, nonché le sue straordinarie prestazioni per la ricerca culturale grigionese. Il premio è dotato di 30'000 franchi.

Il Governo assegna un premio di riconoscimento dell'ammontare di 20'000 franchi ciascuno a Charly Bieler, Corin Curschellas, Anna-Alice Dazzi Gross, Köbi Gantenbein, Felix Giger, Josias Just e Lulo Tognola.

- Charly Bieler riceve il premio quale riconoscimento per l'impegno dimostrato nella sua opera giornalistica e fotografica, nonché quale autore di libri specialistici e di letteratura di viaggio.

- Corin Curschellas ottiene un premio di riconoscimento per la sua attività quale cantante, compositrice, poetessa e attrice originale con una notorietà che va ben oltre i confini nazionali.

- Anna-Alice Dazzi Gross riceve il premio quale riconoscimento del suo lavoro convincente in relazione allo sviluppo del rumantsch grischun e per il suo impegno a favore della lingua e della cultura romancia.

- Köbi Gantenbein viene onorato per la sua attività competente e di successo quale giornalista, curatore di mostre e mediatore culturale in particolare nel settore dell'architettura contemporanea nei Grigioni.

- Felix Giger riceve un premio per le sue grandi prestazioni quale caporedattore del Dicziunari Rumantsch Grischun e per le sue molteplici attività a favore della letteratura romancia.

- Josias Just viene onorato per le sue eccellenti prestazioni quale clarinettista solista e musicista da camera a livello nazionale e internazionale.

- Lulo Tognola viene infine onorato per le sue attività artistiche, il suo stile inconfondibile e i successi ottenuti nella sua carriera pluriennale quale grafico, vignettista e illustratore.

Ricevono un premio d'incoraggiamento di 20'000 franchi ciascuno: Arno Camenisch, autore, Ines Caviezel, ballerina, Milena Ehrensperger, fotografa, Ervin Janz, musicista, Sandro Keller, biofisico, Ramona Proyer, artista figurativa, Manuela Tuena, cantante, Roman Vital, cineasta e Christoph Waltle, percussionista/cantante.

I premi verranno consegnati venerdì 19 novembre 2010, alle ore 17.15, nel quadro di una cerimonia che si terrà nella Sala del Gran Consiglio a Coira.

I Grigioni approvano la nuova convenzione sulla collaborazione per l'esercizio del portale internet ch.ch

Il Cantone dei Grigioni approva il rinnovo della convenzione di diritto pubblico concernente la collaborazione fra Confederazione e Cantoni per l'esercizio del portale svizzero ch.ch dal 2011 al 2014. Questo è quanto ha deciso il Governo grigionese.

Già nell'autunno 2009, in occasione di una presa di posizione a destinazione della Confederazione il Governo si era detto favorevole al rinnovo della convenzione. Secondo il Governo, la convenzione presta un importante contributo a tutti i livelli statali a favore della collaborazione, dell'armonizzazione e della standardizzazione nell'ambito dell'e-government. Il portale internet

www.ch.ch

mira a offrire alla popolazione e all'economia un accesso semplice alle prestazioni di autorità federali, cantonali e comunali.

La nuova convenzione per la gestione del portale si attiene ampiamente alle regolamentazioni attuali. Le spese complessive e la loro ripartizione sono rimaste invariate. I Cantoni si assumono come finora la metà delle spese d'esercizio di 1,2 milioni di franchi. Il Cantone dei Grigioni partecipa con un contributo massimo annuo di 14'800 franchi.

Il Governo si esprime sulla prevista 6a revisione AI

In linea di massima il Governo grigionese accoglie con favore il secondo pacchetto di misure della 6a revisione AI proposto dalla Confederazione. Esso considera le misure, per quanto rafforzino ulteriormente la focalizzazione sull'inserimento, quale continuazione coerente degli adeguamenti legislativi effettuati finora. Il Governo manifesta per contro dei dubbi per quanto riguarda le ampie decisioni di risparmio previste. Questo è quanto scrive il Governo nella sua presa di posizione a destinazione della Confederazione.

In particolare nel settore degli handicap psichici, secondo il Governo la prevenzione può essere ulteriormente rafforzata facendo in modo che, tempestivamente e in modo non complicato, l'ufficio AI si metta in contatto con il datore di lavoro. Anche la flessibilità della durata di misure porta sostanziali miglioramenti in questo ambito. Allo stesso modo trovano sostegno le previste misure che mirano a una maggiore lotta alle frodi, all'estinzione del debito dell'assicurazione, nonché al riassestamento duraturo delle finanze.

Stando al parere del Governo il risanamento dell'AI, fortemente indebitata, è sì nell'interesse di tutti, tuttavia il Consiglio federale sottopone ora un progetto caratterizzato da riduzioni delle prestazioni. Ciò vale in particolare per l'adeguamento del sistema di rendite, per la diminuzione delle rendite per beneficiari con figli e per la riduzione del rimborso per le spese di viaggio. In linea di massima il Governo è consapevole della necessità d'azione esistente, dubita tuttavia della necessità di simili ampie decisioni di risparmio visto il numero di nuove rendite, da anni in forte diminuzione.

Scetticismo per la revisione dell'ordinanza sulle case da gioco

Il Governo grigionese vede con scetticismo la revisione parziale dell'ordinanza sulle case da gioco prevista dalla Confederazione. Il progetto disciplina tra le altre cose l'impiego di sistemi tecnici di sorveglianza per i giochi da tavolo in tutte le case da gioco. È stata rivista anche la disposizione relativa alla buona reputazione e all'attività irreprensibile delle case da gioco.

Attualmente nei Grigioni sono attive due case da gioco B. Come scrive il Governo nella sua presa di posizione a destinazione della Confederazione, dal punto di vista turistico esse rappresentano un importante arricchimento della rispettiva regione turistica. Si deve mirare con ogni mezzo alla buona reputazione delle case da gioco, all'esercizio del gioco ordinato, nonché all'economicità. Il Governo dubita tuttavia che questi obiettivi vengano raggiunti con la revisione presentata. Reputa ad esempio gli ulteriori investimenti per l'impianto di sorveglianza sproporzionati ed esagerati. Esso ritiene che i meccanismi di sorveglianza esistenti siano sufficienti.

Inoltre, già oggi le case da gioco con concessione B faticano a ottenere una redditività adeguata a causa delle condizioni esistenti e della determinazione dell'imposta in vigore. Il Governo chiede perciò alla Confederazione, nel quadro dell'imminente revisione, di ridurre da una lato le aliquote fiscali per le case da gioco B affinché sia possibile una gestione economica e dall'altro di rinunciare ai previsti investimenti obbligatori nel settore della sorveglianza.

Dai comuni e dalle regioni

Brusio:

il Governo ha designato un Presidente di circolo straordinario per il Circolo di Brusio. Per l'evasione dei compiti non giudiziari del Circolo di Brusio per il periodo dal 1° agosto 2010 al 31 luglio 2014 vengono designati responsabili Piero Pola quale Presidente di circolo e Marcandrea Paganini quale supplente del Presidente di circolo. In base alla situazione attuale, i due precedenti titolari si sono dichiarati disposti ad assumere i compiti nel settore della gestione e dell'amministrazione per la durata rimanente del periodo di carica in corso. Il Tribunale cantonale ha già stabilito le competenze per garantire i compiti giudiziari del Circolo di Brusio. In occasione delle elezioni di circolo del 13 giugno e del 4 luglio 2010 i candidati eletti avevano declinato la carica.

Sussidi cantonali a favore di diverse istituzioni

Associazione Alzheimer Grigioni:

viene approvato il mandato di prestazioni del Cantone dei Grigioni all'Associazione Alzheimer Grigioni. Per l'adempimento dei compiti attribuitile dal Cantone, l'Associazione Alzheimer Grigioni riceve un importo forfetario annuo pari a 150'000 franchi.

Fondazione ARGO:

ai lavori di ristrutturazione per il risanamento dell'impianto di aspirazione per nebbie di colori nel laboratorio di Coira viene garantito un sussidio di al massimo 65'520 franchi.

Servizio monumenti:

ai lavori di conservazione presso le rovine della fortezza Neu-Aspermont a Jenins viene versato un sussidio di al massimo 195'000 franchi.

Personale

Erich Büsser

, domiciliato a Sargans, è stato nominato capo dell'Ufficio dell'energia e dei trasporti dal Governo. Il 1° dicembre 2010 Büsser, Dipl. El. Ing. PF, prenderà il posto di Ernst Bachmann, deceduto il 18 luglio 2010. Nato nel 1960, Büsser lavora dal 2008 quale responsabile di progetto presso l'Ufficio per l'ambiente e l'energia del Cantone di San Gallo. Dal 1994 al 2000 ha lavorato presso la Ferrovia Retica quale responsabile del settore Engineering, nonché dal 2001 al 2008 quale direttore delle aziende elettriche e delle centrali idriche del Comune di Mels.

Organo: Governo

Fonte: it Cancelleria dello Stato dei Grigioni

23.09.2010
Communicaziun da la regenza dals 23 da settember 2010

La regenza ha surdà il premi grischun da cultura 2010 a Georg Jäger. A medem temp ha ella concedì premis da renconuschientscha respectivamain da promoziun a 16 persunas che lavuran sin il champ cultural. Ultra da quai ha la regenza acceptà la nova cunvegna davart la collavuraziun per manar il portal d'internet ch.ch. La finala ha ella formulà sias posiziuns tar differents projects da consultaziun da la confederaziun.

Il premi grischun da cultura 2010 vegn surdà a Georg Jäger

La regenza ha surdà il premi grischun da cultura 2010 sco er set premis da renconuschientscha e nov premis da promoziun. Il purtader dal premi grischun da cultura 2010 ha num Georg Jäger. La regenza undrescha sias activitads multifaras a favur da l'identitad e da la cultura dals Gualsers dal Grischun sco er sias prestaziuns extraordinarias per la perscrutaziun da la cultura dal Grischun. Il premi è dotà cun 30'000 francs.

In premi da renconuschientscha da mintgamai 20'000 francs surdat la regenza a las suandantas persunas: Charly Bieler, Corin Curschellas, Anna-Alice Dazzi Gross, Köbi Gantenbein, Felix Giger, Josias Just e Lulo Tognola.

- Charly Bieler survegn il premi en appreziaziun da sia lavur engaschada sco schurnalist e fotograf e sco autur da cudeschs tematics e da litteratura da viadi.

- Corin Curschellas survegn in premi da renconuschientscha per sia activitad sco chantadura, cumponista, poetessa ed actura originala cun in grad d'enconuschientscha che tanscha lunsch sur ils cunfins svizzers or.

- Anna-Alice Dazzi Gross vegn undrada en renconuschientscha da sia lavur persvadenta en connex cun il svilup dal rumantsch grischun e da ses engaschi per la lingua e per la cultura rumantscha.

- Köbi Gantenbein vegn premià per sia activitad cumpetenta plain success sco schurnalist, organisatur d'exposiziuns ed intermediatur da cultura, en spezial en il sectur da l'architectura moderna en il Grischun.

- Felix Giger survegn in premi per sias grondas prestaziuns sco chauredactur dal dicziunari rumantsch grischun e per sias activitads multifaras a favur da la litteratura rumantscha.

- Josias Just vegn onurà per sias prestaziuns excellentas sco clarinettist solist e sco musicist da chombra sin plaun naziunal ed internaziunal.

- Lulo Tognola la finala vegn undrà per sias activitads artisticas, per ses stil incumparabel e per ses success durant sia carriera da blers onns sco graficher, caricaturist ed illustratur.

In premi da promoziun da mintgamai 20'000 francs survegnan: Arno Camenisch, scriptur, Ines Caviezel, sautunza, Milena Ehrensperger, fotografa, Ervin Janz, musicist, Sandro Keller, biofisicher, Ramona Proyer, artista figurativa, Manuela Tuena, chantadura, Roman Vital, cineast, e Christoph Waltle, percussiunist/chantadur.

Ils premis vegnan surdads en il rom d'ina festa che ha lieu venderdi, ils 19 da november 2010, a las 17.15 en la sala dal cussegl grond a Cuira.

Il Grischun approvescha la nova cunvegna davart la collavuraziun per manar il portal svizzer ch.ch

Il chantun Grischun approvescha la renovaziun da la cunvegna da dretg public davart la collavuraziun da la confederaziun e dals chantuns per manar il portal svizzer ch.ch durant ils onns 2011 fin 2014. Quai ha concludì la regenza grischuna.

Gia l'atun 2009, en in'audiziun a la confederaziun, aveva la regenza declerà da renovar la cunvegna. Tenor l'avis da la regenza gida la cunvegna a promover la collavuraziun, l'armonisaziun e la standardisaziun dal sectur dad e-government sin tut ils plauns statals. Il portal d'internet ch.ch ha l'intent da porscher a la populaziun ed a l'economia in access simpel a las prestaziuns da las autoritads federalas, chantunalas e communalas.

La nova cunvegna per manar il portal observa per gronda part las regulaziuns vertentas. Ils custs totals e lur repartiziun èn restads tals e quals. Ils chantuns surpiglian sco fin ussa la mesadad dals custs da gestiun dad 1.2 milliuns francs. Il chantun Grischun sa participescha al portal svizzer cun ina contribuziun annuala maximala da 14'800 francs.

La regenza s'exprima davart la 6. revisiun da la AI

La regenza grischuna beneventa da princip il segund pachet da mesiras che la confederaziun propona per la 6. revisiun da la AI. Uschenavant che las mesiras rinforzan il focus sin l'integraziun, las considerescha ella sco cuntinuaziun consequenta da las adattaziuns legalas fatgas fin ussa. Dubis exprima la regenza dentant davart las mesiras da spargn voluminusas planisadas. Quai menziunescha la regenza en sia resposta da consultaziun a la confederaziun.

En spezial en il sectur dals impediments psichics possia la prevenziun vegnir meglierada tenor l'avis da la regenza, tras quai che l'uffizi da la AI contacteschia a temp ed en moda nuncumplitgada la patruna u il patrun. Er la flexibilisaziun da la durada da las mesiras portia meglieraziuns considerablas en quest sectur. Sustegnidas vegnan er las mesiras previsas che han l'intent da cumbatter meglier ils engions, da reducir ils debits da l'assicuranza e da garantir a lunga vista l'equiliber finanzial.

Tenor l'avis da la regenza saja la sanaziun dals gronds debits da la AI en l'interess da tuts. Il cussegl federal suttamettia ussa dentant in project che saja caracterisà da reducziuns da prestaziuns. Quai valia cunzunt per l'adattaziun dal sistem da rentas, per la reducziun da las rentas per uffants e per la reducziun da l'indemnisaziun dals custs da viadi. La regenza è da princip conscienta dal basegn d'agir existent. En vista al fatg ch'il dumber da rentas novas sa reducescha fermamain dapi onns, dubitescha ella dentant la necessitad da mesiras da spargn uschè voluminusas.

Sceptica envers la revisiun da l'ordinaziun davart las bancas da gieu

La regenza grischuna è sceptica envers la revisiun parziala da l'ordinaziun davart las bancas da gieu ch'è planisada da la confederaziun. Il project regla tranter auter l'introducziun da sistems da surveglianza tecnics per gieus a la maisa en tut las bancas da gieu. Er las disposiziuns per garantir la buna reputaziun e la gestiun irreproschabla da las bancas da gieu èn vegnidas repassadas.

En il chantun Grischun èn actualmain averts dus casinos cun concessiuns B. Sco che la regenza menziunescha en sia audiziun a la confederaziun, sajan quests casinos – en reguard turistic – in enritgiment prezius per las regiuns turisticas respectivas. La buna reputaziun da las bancas da gieu, la garanzia d'in manaschi da gieus ordinà ed er la rentabilitad aspirada stoppian vegnir prendidas en mira cun tut ils meds. La regenza dubitescha dentant che questas finamiras possian vegnir cuntanschidas tras la revisiun qua avant maun. Tenor ella èn las investiziuns supplementaras per la surveglianza sproporziunadas ed exageradas. Ils mecanissems da surveglianza existents bastian tenor l'avis da la regenza.

Pervia da las cundiziuns existentas e pervia da la fixaziun vertenta da la taglia hajan ils casinos cun concessiuns B ultra da quai gia oz problems da cuntanscher ina rentabilitad commensurada. En il rom da la proxima revisiun supplitgescha la regenza perquai d'ina vart la confederaziun da reducir las tariffas da taglia per casinos cun concessiuns B, per ch'in manaschi rentabel daventia pussaivel. Da l'autra vart duai la confederaziun desister da las investiziuns obligatoricas planisadas en il sectur da la surveglianza.

Da vischnancas e da regiuns

Brusio:

Per il circul da Brusio ha la regenza designà in president cirquital extraordinari. Per liquidar las incumbensas betg giudizialas dal circul da Brusio durant la perioda dal 1. d'avust 2010 fin ils 31 da december 2014 vegnan designads Piero Pola sco president cirquital e Marcandrea Paganini sco ses suppleant. Sin basa da la situaziun actuala èn ils dus anteriurs titulars da quests uffizis sa declerads pronts da surpigliar las incumbensas administrativas per il rest da la perioda d'uffizi currenta. Per garantir las funcziuns giudizialas dal circul da Brusio ha la dretgira chantunala gia fixà las cumpetenzas. A chaschun da las elecziuns cirquitalas dals 13 da zercladur e dals 4 da fanadur 2010 avevan ils candidats elegids refusà l'elecziun.

Contribuziuns chantunalas a differentas instituziuns

Associaziun d'alzheimer dal Grischun:

L'incarica da prestaziun dal chantun Grischun a l'associaziun d'alzheimer dal Grischun vegn acceptada. Per ademplir las incumbensas surdadas dal chantun survegn l'associaziun d'alzheimer dal Grischun ina contribuziun pauschala annuala da 150'000 francs.

Fundaziun ARGO:

A la fundaziun ARGO vegn garantida ina contribuziun da maximalmain 65'520 francs per las lavurs da transfurmaziun per sanar l'indriz da ventilaziun per la vapur da colur en il lavuratori a Cuira.

Tgira da monuments:

Per las lavurs da conservaziun vi da la ruina da Neu-Aspermont a Jenins vegn pajada ina contribuziun da maximalmain 195'000 francs.

Persunal

Erich Büsser

, domicilià a Sargans, è vegnì elegì da la regenza sco manader da l'uffizi d'energia e da traffic. L'electroinschigner diplomà SPF surpiglia a partir dal 1. da december 2010 la plazza dad Ernst Bachmann ch'è mort ils 18 da fanadur 2010. Büsser, ch'è naschì l'onn 1960, lavura dapi l'onn 2008 sco manader da project tar l'uffizi per ambient ed energia dal chantun Son Gagl. Avant ha el tranter auter lavurà ils onns 1994 fin 2000 tar la Viafier retica sco manader da l'engineering ed ils onns 2001 fin 2008 sco mainagestiun da las ovras electricas ed idraulicas da la vischnanca da Mels.

Gremi: regenza

Funtauna: rg chanzlia chantunala dal Grischun

23.09.2010